biswa921/hiwiki-latest-pages-articles-raw huggingface dataset:
सौराष्ट्र

thumb|गुजरात के सौराष्ट्र के अन्तर्गत आने वाले जिले रंगीन दिखाये गये हैं।
सौराष्ट्र भारत के गुजरात प्रान्त का एक उपक्षेत्र है जो ज्यादातर अर्धमरुस्थलीय है। सौराष्ट्र, वर्तमान काठियावाड़-प्रदेश, जो प्रायद्वीपीय क्षेत्र है। महाभारत के समय द्वारिकापुरी इसी क्षेत्र में स्थित थी। सुराष्ट्र या सौराष्ट्र को सहदेव ने अपनी दिग्विजय यात्रा के प्रसंग में विजित किया था। विष्णुपुराण में अपरान्त के साथ सौराष्ट्र का उल्लेख है। भागवत पुराण में उल्लेख किया गया है कि प्राचीन आभीर सौराष्ट्र साम्राज्य और अवंती साम्राज्य के शासक थे और वे वेदों के अनुयायी थे, जो अपने सर्वोच्च देवता के रूप में विष्णु की पूजा करते थे।

 इतिहास 
इतिहास प्रसिद्ध सोमनाथ का मन्दिर सौराष्ट्र ही की विभूति था। रैवतकपर्वत गिरनार पर्वतमाला का ही एक भाग था। अशोक, रुद्रदामन तथा गुप्त सम्राट स्कन्दगुप्त के समय के महत्त्वपूर्ण अभिलेख जूनागढ़ के निकट एक चट्टान पर अंकित हैं, जिससे प्राचीन काल में इस प्रदेश के महत्त्व पर प्रकाश पड़ता है। रुद्रदामन के अभिलेख में सुराष्ट्र पर शक क्षत्रपों का प्रभुत्व बताया गया है। जान पड़ता है कि अलक्षेन्द्र के पंजाब पर आक्रमण के समय वहाँ निवास करने वाली जाति 'कठ' जिसने यवन सम्राट के दाँत खट्टे कर दिए थे, कालान्तर में पंजाब छोड़कर दक्षिण की ओर आ गई और सौराष्ट्र में बस गई, जिससे इस देश का नाम काठियावाड़ भी हो गया। इतिहास के अधिकांश काल में सौराष्ट्र पर गुजरात नरेशों का अधिकार रहा और गुजरात के इतिहास के साथ ही इसका भाग्य बंधा रहा।

 दर्शनीय स्थल 
 गिर का जंगल और सिंहदर्शन
 सोमनाथ ज्योतिर्लिंग
 द्वारिकापुरी
 पोरबंदर (सुदामा मन्दिर और महात्मा गांधी जी का जन्मस्थान)
 प्रभास (भगवान श्रीकृष्ण का देहत्याग स्थल)

 पुरास्थल 
गुजरात के काठियावाड़ प्रायद्वीप में भादर नदी के समीप स्थित रंगपुर की खुदाई 1953-1954 ई. में ए. रंगनाथ राव द्वारा की गई। यहाँ पर पूर्व हड़प्पा कालीन संस्कृति के अवशेष मिले हैं। यहाँ मिले कच्ची ईंटों के दुर्ग, नालियां, मृदभांड, बांट, पत्थर के फलक आदि महत्त्वपूर्ण हैं। यहाँ धान की भूसी के ढेर मिले हैं। यहाँ उत्तरवर्ती हड़प्पा संस्कृति के भी साक्ष्य पर्याप्त मात्रा में मिलते हैं।

 सौराष्ट्र के नाम 
सौराष्ट्र के कई भागों के नाम हमें इतिहास में मिलते हैं।

हालार (उत्तर-पश्चिमी भाग),
सोरठ-काठियावाड़ (पश्चिमी भाग),
गोहिलवाड़ (दक्षिण-पूर्वी भाग) आदि।

 सौराष्ट्र के उपक्षेत्र 
हालार, गोहिलवाड, घेड, बरडा, गिर, प्रभास, सोरठ, झालावाड इत्यादि उपक्षेत्र सौराष्ट्र में कुछ खास विस्तार के स्थानीय नाम है। 

 अधिक 
इसी क्षेत्र में बब्बर शेर या सिंह पाया जाता है। सौराष्ट्र के बारे में एक प्राचीन कहावत प्रसिद्ध है–'सौराष्ट्र पंचरत्नानि नदीनारीतुरंगमाः चतुर्थः सोमनाथश्च पंचमम् हरिदर्शनम्'; इस श्लोक में सौराष्ट्र की मनोहर नदियों–जैसे चन्द्रभागा, भद्रावती, प्राची-सरस्वती, शशिमती, वेत्रवती, पलाशिनी और सुवर्णसिकता; घोघा आदि प्रदेशों की लोक-कथाओं में वर्णित सुन्दर नारियों, सुन्दर अरबी जाति के तेज़ घोड़ों और सोमनाथ और कृष्ण की पुण्यनगरी द्वारिका के मन्दिरों को सौराष्ट्र के रत्न बताया गया है। 

श्रेणी:भारत के पारंपरिक क्षेत्र
श्रेणी:गुजरात के क्षेत्र
*
सुल्तानगंज

सुल्तानगंज (अंग्रेजी: Sultanganj) भारत के बिहार राज्य के भागलपुर जिला में स्थित एक ऐतिहासिक स्थल है। यह गंगानदी के तट पर बसा हुआ है। यहाँ बाबा अजगबीनाथ का विश्वप्रसिद्ध प्राचीन मन्दिर है। उत्तरवाहिनी गंगा होने के कारण सावन के महीने में लाखों काँवरिये देश के विभिन्न भागों से गंगाजल लेने के लिए यहाँ आते हैं। यह गंगाजल झारखंड राज्य के देवघर स्थित बाबा बैद्यनाथ को चढाते हैं। बाबा बैद्यनाथ धाम भगवान शिव के बारह ज्योतिर्लिंगों में एक माना जाता है।
सुल्तानगन्ज हिन्दू तीर्थ के अलावा बौद्ध पुरावशेषों के लिये भी विख्यात है। सन १८५३ ई० में रेलवे स्टेशन के अतिथि कक्ष के निर्माण के दौरान यहाँ से मिली बुद्ध की लगभग ३ टन वजनी ताम्र प्रतिमा आज बर्मिन्घम म्यूजियम में रखी है।

 धार्मिक महत्व 
सुल्तानगंज एक प्राचीन बौद्ध धर्म का केन्द्र है जहाँ कई बौद्ध विहारों के अलावा एक स्तूप के अवशेष भी प्राप्त हुए हैं। सुल्तानगंज में बाबा अजगबीनाथ का विश्वप्रसिद्ध और प्राचीन मन्दिर है। सुल्तानगंज से एक विशाल गुप्तकालीन कला की बौद्ध प्रतिमा मिली है, जो वर्तमान में बर्मिघम (इंग्लैण्ड) के संग्रहालय में सुरक्षित है। यह बुद्ध प्रतिमा दो टन से भी अधिक भारी तथा दो मीटर ऊँची है। इस प्रतिमा में महात्मा बुद्ध के शीश पर कुंचित केश तो हैं परन्तु उसके चारों ओर प्रभामण्डल नहीं है।

यह ताम्र प्रतिमा नालंदा शैली की प्रतीत होती है जबकि सुप्रसिद्ध इतिहासकार राखाल दास बनर्जी ने इसे पाटलिपुत्र शैली में निर्मित्त माना है।
 सांख्यकीय आँकड़े 
2001 की जनगणना के अनुसार सुल्तानगंज की कुल जनसंख्या 41,812 थी। इसमें 54% पुरुष तथा 46% स्त्रियाँ थीं। यहाँ की औसत सक्षरता दर 52% थी जो कि राष्ट्रीय औसत (59.5%) से कम थी। उस समय पुरुषों का साक्षरता अनुपात 60% तथा महिलाओं का 43% आँका गया था। कुल जनसंख्या में 17% बच्चे 6 वर्ष से कम आयु के थे।.

 प्रमुख दर्शनीय स्थल 
thumb|सुल्तानगंज का प्रसिद्ध अजगवीनाथ शिवमन्दिर
सुल्तानगंज में उत्तर वाहिनी गंगा (उत्तर दिशा में बहने वाली गंगा) के साथ एक बहुश्रुत किंवदन्ती भी प्रसिद्ध है। कहते हैं जब भगीरथ के प्रयास से गंगा का स्वर्ग से पृथ्वी पर अवतरण हुआ तो उनके वेग को रोकने के लिये साक्षात भगवान शिव अपनी जटायें खोलकर उनके प्रवाह-मार्ग में आकर उपस्थित हो गये। शिवजी के इस चमत्कार से गंगा गायब हो गयीं। बाद में देवताओं की प्रार्थना पर शिव ने उन्हें अपनी जाँघ के नीचे बहने का मार्ग दे दिया। इस कारण से पूरे भारत में केवल यहाँ ही गंगा उत्तर दिशा में बहती है। कहीं और ऐसा नहीं है। चूंकि शिव स्वयं आपरूप से यहाँ पर प्रकट हुए थे अत: श्रद्धालु लोगों ने यहाँ पर स्वायम्भुव शिव का मन्दिर स्थापित किया और उसे नाम दिया अजगवीनाथ मन्दिर। अर्थात एक ऐसे देवता का मन्दिर जिसने साक्षात उपस्थित होकर यहाँ वह चमत्कार कर दिखाया जो किसी सामान्य व्यक्ति से सम्भव न था। जो भी लोग यहाँ सावन के महीने में काँवर के लिये गंगाजल लेने आते हैं वे इस मन्दिर में आकर भगवान शिव की पूजा अर्चना और जलाभिषेक करना कदापि नहीं भूलते। इस दृष्टि से यह मन्दिर यहाँ का अति महत्वपूर्ण दर्शनीय स्थल है।

 यातायात के साधन 
सुल्तानगंज पूरे वर्ष भर भागलपुर, पटना और मुँगेर जिले से सड़क मार्ग द्वारा जुड़ा रहता है। पूर्व रेलवे की लूप लाइन से होकर यात्री किओल और कोलकाता भी सुगमता पूर्वक आ-जा सकते हैं। अब तो एक नई रेलवे लाइन देवघर के लिये भी प्रारम्भ हो गयी है।

 सन्दर्भ 

 बाहरी कड़ियाँ 
 भारतीय हिन्दू मन्दिर अजगबीनाथ सुल्तानगंज

 इन्हें भी देखें 
 सुल्तानग की बुद्ध प्रतिमा
 वैद्यनाथ मन्दिर, देवघर
बेतवा नदी

बेतवा नदी (Betwa River), जिसका प्राचीन नाम वेत्रवती (Vetravati) था, भारत के मध्य प्रदेश और उत्तर प्रदेश राज्यों में बहने वाली एक नदी है। यह यमुना नदी की उपनदी है। यह मध्य प्रदेश में रायसेन ज़िले के कुम्हारागाँव से निकलकर उत्तर-पूर्वी दिशा में बहती हुई भोपाल, विदिशा, झाँसी, ललितपुर आदि ज़िलों से होकर बहती है। इसके ऊपरी भाग में कई झरने मिलते हैं, किन्तु झाँसी के निकट यह काँप के मैदान में धीमे-धीमें बहती है। इसकी सम्पूर्ण लंबाई 590 किलोमीटर है। यह बुंदेलखण्ड पठार की सबसे लम्बी नदी है। यह हमीरपुर के निकट यमुना में मिल जाती है। इसके किनारे सांची और विदिशा के प्रसिद्ध व सांस्कृतिक नगर स्थित हैं। लोगों का मानना है कि,आल्हा की लडाई में इतना खून बहाया गया की पूरी नदी लाल हो गयी थी उस समय से अब तक यहां लाल रंग का मौरंग पाया जाता है।बीना नदी इसकी एक प्रमुख उपनदी है।Shukla, D.C. 1994 Habitat characteristics of wetlands of the Betwa Basin, India, and wintering populations of endangered waterfowl species. Global wetlands.

 लोक संस्कृति में 
भारतीय नौसेना ने बैटवा नदी के सम्मान में एक फ्रिगेट्सको आईएनएस बेतवा नाम दिया है।

 इन्हें भी देखें 
 बीना नदी
 यमुना नदी

बाहरी कड़ियाँ
 बेतवा नदी (इंडिया वाटर पोर्टल (हिन्दी))

 सन्दर्भ 

श्रेणी:मध्य प्रदेश की नदियाँ
श्रेणी:उत्तर प्रदेश की नदियाँ
श्रेणी:यमुना नदी की उपनदियाँ
ओक्लाहोमा

thumbnail|अमेरिका के मानचित्र में
ओक्लाहोमा () संयुक्त राज्य के दक्षिण मध्य क्षेत्र में एक राज्य है। इसे 1907 में 46वें राज्य के रूप में संघ में भर्ती किया गया था। इसकी सीमा पूर्व में अर्कांसस और मिसौरी से, उत्तर में केन्सास से, कॉलोराडो से उत्तर-पश्चिम में, न्यू मेक्सिको से दूर पश्चिम में और टेक्सास से दक्षिण में लगती है। ओक्लाहोमा सिटी राज्य की राजधानी है।

राज्य का ज्यादातर हिस्सा 1803 में अमेरिका ने फ्रांस से खरीदा था। 1889 तक यह इलाका मूल अमेरिकी लोगों के लिये आरक्षित था। उसके बाद केंद्रीय सरकार ने यहाँ बसने के लिये लोगों को अनुमति दी। राज्य का ज्यादातर हिस्सा ग्रेट प्लेन और प्रेरी में आता है। अलास्का और कैलिफ़ोर्निया के बाद ओक्लाहोमा में सर्वाधिक मूल अमरीकी बसते हैं। हालांकि अंग्रेज़ी को सरकारी भाषा का दर्जा प्राप्त है पर कुछ मूल अमरीकी भाषाओं को कुछ काउंटी में अधिकारिक भाषा का दर्जा प्राप्त है।

2016 के अनुमान मुताबिक राज्य की जनसंख्या 39,23,561 है। इस हिसाब से इसका सारे अमेरिकी राज्यों में 28वां स्थान हुआ। क्षेत्र के हिसाब से इसका 20वां स्थान है।

सन्दर्भ

 बाहरी कड़ियाँ 

श्रेणी:संयुक्त राज्य अमेरिका के राज्य
चन्द्रिका कुमारतुंगा

thumb|Chandrika Bandaranaike Kumaratunga As The President of Sri Lanka|alt=Chandrika Bandaranaike Kumaratunga As The President of Sri Lanka.jpg
चंद्रिका कुमारतुंगे श्रीलंका की राष्ट्रपति थी, 1994 से 2005 तक।

चंद्रिका कुमार तुंगे की माता का नाम सिरीमावो भंडारनायके था जो कि विश्व की प्रथम महिला प्रधानमंत्री हुई।

श्रेणी:राजनीतिज्ञ
श्रेणी:श्रीलंका के राष्ट्रपति
महिन्द राजपक्ष

thumb|right|200px|महिन्दा राजपक्षे 
पर्सी महेंद्र "महिन्द्रा राजपक्षे", (सिंहल මහින්ද රාජපක්ෂ, तमिल: மகிந்த ராசபக்ச, जन्म:18 नवम्बर 1945), श्रीलंका के पूर्व और छठे राष्ट्रपति और श्रीलंकाई सशस्त्र बलों के सर्वोच्च सेनापति (कमांडर इन चीफ) हैं। पेशे से वकील, राजपक्षे श्रीलंका की संसद के लिए सबसे पहले सन 1970 में चुने गए थे। 6 अप्रैल 2004 से अपने 2005 में राष्ट्रपति चुने जाने तक वो श्रीलंका के प्रधानमंत्री रहे। उन्होंने 19 नवंबर, 2005 को श्रीलंका के राष्ट्रपति के रूप में छह वर्ष के कार्यकाल के लिए शपथ ली। 27 जनवरी, 2010 को राजपक्षे पुनः एक बार अपने दूसरे कार्यकाल के लिए राष्ट्रपति चुने गए।

 सन्दर्भ 

 इन्हें भी देखें 
 बाहरी कड़ियाँ 

श्रेणी:राजनीतिज्ञ
श्रेणी:राष्ट्रमण्डल पदासीन
अशोक वाजपेयी

अशोक वाजपेयी समकालीन हिंदी साहित्य के एक प्रमुख साहित्यकार हैं।हिंदी साहित्य का दूसरा इतिहास, डॉ॰ बच्चन सिंह, राधाकृष्ण प्रकाशन, दिल्ली, २00२, पृष्ठ- ४५९, ISBN: 81-7119-785-X वाजपेयी जी भारतीय प्रशासनिक सेवा के एक पूर्वाधिकारी हैं, परंतु एक कवि के रूप में आपकी प्रसिद्धि अधिक है। आपका जन्म 16 जनवरी 1941 को दुर्ग (छ०ग०)  में हुआ। 'कहीं नहीं वहीं' काव्य संग्रह के लिए सन् 1994 में आपको भारत सरकार द्वारा साहित्य अकादमी पुरस्कार से नवाज़ा गया। वाजपेयी महात्मा गांधी अन्तरराष्ट्रीय हिन्दी विश्वविद्यालय, वर्धा के कुलपति भी रह चुके हैं। वर्तमान में आप ललित कला अकादमी के अध्यक्ष हैं। भोपाल में भारत भवन की स्थापना में भी आपने काफी महत्वपूर्ण भूमिका निभाई है।

अशोक वाजपेयी के अबतक (जनवरी 2020 तक) प्रकाशित काव्य संग्रह हैं:-
शहर अब भी संभावना है 
एक पतंग अनंत में 
अगर इतने से 
तत्पुरुष 
कहीं नहीं वहीं 
बहुरि अकेला
थोड़ी-सी जगह
घास में दुबका आकाश
आविन्यो
जो नहीं है 
अभी कुछ और
समय के पास समय 
कहीं कोई दरवाजा
दुःख चिट्ठीरसा है 
पुनर्वसु
विवक्षा
कुछ रफू कुछ थिगड़े
इस नक्षत्रहीन समय में
कम से कम
हार-जीत
काव्य संकलन

प्रतिनिधि कविताएँ
कवि ने कहा
खुल गया है द्वार एक

 सन्दर्भ 

 बाहरी कड़ियाँ 

 अशोक वाजपेयी।
 Board of Trustees: Ashok Vajpeyi-Eminent Poet
 INDIA’S GREAT MASTERS : A PHOTOGRAPHIC JOURNEY INTO THE HEART OF CLASSICAL MUSIC
 शब्दांकन पर अशोक वाजपेयी।
 अशोक वाजपेयी की रचनाएँ कविताकोश में।

श्रेणी:साहित्य अकादमी द्वारा पुरस्कृत हिन्दी भाषा के साहित्यकार
श्रेणी:हिन्दी साहित्यकार
श्रेणी:जीवित लोग
श्रेणी:1941 में जन्मे लोग
जयपाल सिंह मुंडा

जयपाल सिंह मुंडा (3 जनवरी 1903 – 20 मार्च 1970) भारतीय आदिवासियों और झारखंड आंदोलन के एक सर्वोच्च नेता थे। वे एक जाने माने राजनीतिज्ञ, पत्रकार, लेखक, संपादक, शिक्षाविद् और 1925 में ‘ऑक्सफोर्ड ब्लू’ का खिताब पाने वाले हॉकी के एकमात्र अंतरराष्ट्रीय खिलाड़ी थे। उनकी कप्तानी में 1928 के ओलिंपिक में भारत ने पहला स्वर्ण पदक प्राप्त किया।। ओपनिवेशिक भारत में जयपाल सिंह मुंडा सर्वोच्च सरकारी पद पर थे ।

 जीवन यात्रा 
जयपाल सिंह छोटा नागपुर (अब झारखंड) राज्य की मुंडा जनजाति के थे। मिशनरीज की मदद से वह ऑक्सफोर्ड के सेंट जॉन्स कॉलेज में पढ़ने के लिए गए। वह असाधारण रूप से प्रतिभाशाली थे। उन्होंने पढ़ाई के अलावा खेलकूद, जिनमें हॉकी प्रमुख था, के अलावा वाद-विवाद में खूब नाम कमाया।

उनका चयन भारतीय सिविल सेवा (आईसीएस) में हो गया था। आईसीएस का उनका प्रशिक्षण प्रभावित हुआ क्योंकि वह 1928 में एम्सटरडम में ओलंपिक हॉकी में पहला स्वर्णपदक जीतने वाली भारतीय टीम के कप्तान के रूप में नीदरलैंड चले गए थे। वापसी पर उनसे आईसीएस का एक वर्ष का प्रशिक्षण दोबारा पूरा करने को कहा गया, उन्होंने ऐसा करने से इनकार कर दिया।

उन्होंने बिहार के शिक्षा जगत में योगदान देने के लिए तत्कालीन बिहार कांग्रेस अध्यक्ष डा. राजेन्द्र प्रसाद को इस संबंध में पत्र लिखा. परंतु उन्हें कोई सकारात्मक जवाब नहीं मिला. 1938 की आखिरी महीने में जयपाल ने पटना और रांची का दौरा किया. इसी दौरे के दौरान आदिवासियों की खराब हालत देखकर उन्होंने राजनीति में आने का फैसला किया.

1938 जनवरी में उन्होंने आदिवासी महासभा की अध्यक्षता ग्रहण की जिसने बिहार से इतर एक अलग झारखंड राज्य की स्थापना की मांग की। इसके बाद जयपाल सिंह देश में आदिवासियों के अधिकारों की आवाज बन गए। उनके जीवन का सबसे बेहतरीन समय तब आया जब उन्होंने संविधान सभा में बेहद वाकपटुता से देश की आदिवासियों के बारे में सकारात्मक ढंग से अपनी बात रखी। संविधान सभा में 'अनुसूचित जनजाति' की जगह आदिवासियों को 'मूलवासी आदिवासी' करने की बात कही।

 इन्हें भी देखें 
 झारखंड
 झारखंड आंदोलन
 छोटानागपुर
 मरङ गोमके जयपाल सिंह मुंडा

बाहरी कड़ियां
जयपाल सिंह मुंडा : संविधान सभा में आदिवासियों की बुलंद आवाज

सन्दर्भ

श्रेणी:भारतीय (आदिवासी)
श्रेणी:भारतीय राजनीतिज्ञ
श्रेणी:झारखंड के लोग
श्रेणी:आदिवासी साहित्यकार
श्रेणी:भारत के हॉकी खिलाड़ी
श्रेणी:भारत के ओलंपिक स्वर्ण पदक विजेता
श्रेणी:1903 में जन्मे लोग
श्रेणी:१९७० में निधन
ओस्लो

ओस्लो युरोप महादेश में स्थित नार्वे देश की राजधानी एवं वहां का सबसे बडा़ शहर है। इसे सन १६२४ से १८७९ तक क्रिस्टैनिया के नाम से जाना जाता था। आधुनिक ओस्लो की स्थापना ३ जनवरी १८३८ को एक नगर निगम के रूप में की गयी थी। 

 परिचय 

 नामाकरण 

 इतिहास 

 भौगोलिक स्थिती एवं जलवायु 
260px|right
thumb|260px|left|ओस्लो शहर का एक दृश्य

 महीना जनवरी फरवरी मार्च अप्रैल मई जून जुलाई अगस्त सितंबर अक्टूबर नवंबर दिसम्बर औसत उच्च तापमान °C (°F) -1.8 (29) -0.9 (30) 3.5 (38) 9.1 (49) 15.8 (60) 20.4 (69) 21.5 (71) 20.1 (68) 15.1 (59) 9.3 (49) 3.2 (38) -0.5 (31) औसत न्यूनतम तापमान °C (°F) -6.8 (20) -6.8 (20) -3.3 (26) 0.8 (33) 6.5 (44) 10.6 (51) 12.2 (54) 11.3 (52) 7.5 (46) 3.8 (39) -1.5 (29) -5.6 (22)''Source: World Weather Information Service All data is for Oslo - Blindern (94 m.s.l.)

 मुख्य आकर्षण 

|right|thumb|अकेरसुस किला.
|-
|right|thumb|ओस्लो राष्ट्रीय रंगमंच केन्द्र
|-
|right|thumb| ओस्लो का राजमहल.
|-
|
|-
|thumb|ओस्लो सिटी हॉल
|-
|right|thumb|वायकिंगशिप संग्रहालय.
|}

 राजनीति एवं शासन 

 प्रशासनिक विभाजन 

 अर्थव्यवस्था 

 जनसांख्यिकी 

 उच्च शिक्षण संस्थान 
 ओस्लो विश्वविद्यालय (Universitetet i Oslo)

 परिवहन व्यवस्था 

|thumb|250px|ओस्लो विमानतल
|-
|thumb|250px|ओस्लोत्रिकेन ओस्लो की ट्रेन सेवा
|-
|thumb|ओस्लो सिटी बस.|250px
|}
 वायु परिवहन 

 समुद्री परिवहन 

 ट्रेन 

 लोक परिवहन 

 सडक 

 मीडीया 

 खेलकूद 

 महत्वपूर्ण शहरी 

श्रेणी:यूरोप में राजधानियाँ
श्रेणी:नॉर्वे
विदर्भ

thumb|भारतीय मानचित्र पर विदर्भ
thumb
विदर्भ महाराष्ट्र प्रांत का एक उपक्षेत्र है।
इस उपक्षेत्र में कुल 11 जिले है। महाराष्ट्र में कोयला खदान और मूल्यवान मँगणिज कि खदाने विदर्भ में हि बहुतायत में पाये जाते हैं। कोयला खदानो कि वजह से हि विदर्भ में चंद्रपूर, कोराडी, खापरखेडा, मौदा और तिरोडा में औष्णिक विद्युत निर्माण संयंत्र पाये जाते हैं। जिससे संपुर्ण महाराष्ट्र विद्युत आपूर्ती में लाभान्वित होता है।
इसके अलावा महाराष्ट्र कि ज्यादातर वनसंपदा विदर्भ क्षेत्र में हि मौजूद है।
इसके व्यतिरिक्त चावल उत्पादन में तुमसर मंडी विदर्भ में हि है जो महाराष्ट्र में सबसे बड़ी कृषी उत्पाद कि मंडी का सम्मान पाती है। प्रसिद्ध बासमती चावल का उत्पादन भी इसी क्षेत्र में होता है। विदर्भ के हि चंद्रपूर जिले में महाराष्ट्र के कुल सिमेंट कारखानो में सर्वाधिक कारखाने अकेले चंद्रपूर जिले में है। विदर्भ में मराठी और हिन्दी बोली जाती हैं। विदर्भ सन 1956 तक मध्यप्रदेश प्रांत का उपक्षेत्र हुआ करता था। विदर्भ अब महाराष्ट्र प्रदेश में आता है, महाराष्ट्र में हरितक्रांती और श्वेत क्रांती गोरराजवंशी वसंतराव नाईक रणसोत ने लायी, वे विदर्भ के ही थे , जलक्रांती के नायक सुधाकरराव नाइक भी विदर्भ से आते है। विदर्भ से मारोतराव कन्नमवार , वसंंतराव नायक, सुधाकरराव नायक और देवेंद्र फडणवीस के रूप में मुख्यमंत्री मिले। और प्रतिभा देविसींग शेखावत के रुपमे देश को महिला राष्ट्रपती मिलने का सौभाग्य भी मिला।  

श्रेणी:महाराष्ट्र का भूगोल

विदर्भ, महाराष्ट्र राज्य का उत्तर पूर्वी प्रादेशिक क्षेत्र है, वर्तमान में इस क्षेत्र के अंतर्गत नागपुर और अमरावती दो डिवीजन है जिनके अंतर्गत महाराष्ट्र के नागपुर, अमरावती, चंद्रपुर, अकोला, वर्धा, बुलढाना, यवतमाल, भंडारा, गोंदिया, वाशिम, गढ़चिरौली जिले आते हैं। 
   
   नागपुर साल 1853 से 1861 तक 'नागपुर प्रॉविंस' की राजधानी रहा. इसके बाद मध्य प्रांत और बरार का साल 1950 तक. इसके बाद मध्य प्रदेश राज्य का जन्म हुआ और नागपुर एक बार फिर इसकी राजधानी बना. लेकिन 1960 में महाराष्ट्र राज्य के निर्माण के बाद इस शहर ने यह रुतबा खो दिया और तब से इसके रुतबे को वापस लाने के लिए एक आंदोलन जारी है.
वर्मा इसीलिए कहते हैं, "हम एक नए राज्य की मांग नहीं कर रहे हैं बल्कि नागपुर के खोए हुए दर्जे को वापस बहाल करने की मांग कर रहे हैं."

इतिहास

ग्यारहवीं शताब्दी में विदर्भ , धार के सम्राट परमार भोज के अधिन मालवा साम्राज्य का अंग था। इसलिये पँवार नरेश भोज को विदर्भराज कहाँ जाता था। भोज परमार के बाद भी विदर्भ पर भोज वंशीयो का राज्य रहा।

pt. II. Descriptive articles on the principal castes and tribes of the Central Provinces. Robert Vane Russell. Macmillan and Company, limited, 1916. The Maharashtra Government Gazette. Maharashtra (India)1964.https://books.google.co.in/books?id=DzreyCWKpygC&q=powar+of+Maharashtra&dq=powar+of+Maharashtra

संदर्भ
दोराबजी टाटा

right|thumb|250px|दोराबजी टाटा
सर दोराबजी टाटा (१८५९-१९३३ ई०) जमशेदजी टाटा के सबसे बड़े पुत्र थे। 

 परिचय 
सर दोराबजी जमशेदजी टाटा (१८५९ - १९३३ ई०) जमशेदजी नौसरवान जी के ज्येष्ठ पुत्र थे जो २९ अगस्त १८५९ ई. को बंबई में जन्मे। माँ का नाम हीराबाई था। १८७५ ई. में बंबई प्रिपेटरी स्कूल में पढ़ने के उपरांत इन्हें [इंग्लैंड]] भेजा गया जहाँ दो वर्ष वाद ये कैंब्रिज के गोनविल और कायस कालेज में भरती हुए। १८७९ ई. में बंबई लौटे और तीन वर्ष बाद बंबई विश्वविद्यालय से बी. ए. की उपाधि प्राप्त की।

अपने योग्य और अनुभवी पिता के निर्देशन में आपने भारतीय उद्योग और व्यापार का व्यापक अनुभव प्राप्त किया। पिता की मृत्यु के बाद आप उनके अधूरे स्वप्नों को पूरा करने में जुट गए। 1904 में अपने पिता जमशेदजी टाटा की मृत्यु के बाद अपने पिता के सपनों को साकार करने का बीड़ा उठाया। लोहे की खानों का ज्यादातर सर्वेक्षण उन्हीं के निर्देशन में पूरा हुआ। वे टाटा समूह के पहले चैयरमैन बने और 1908 से 1932 तक चैयरमैन बने रहे। साकची को एक आदर्श शहर के रूप में विकसित करने में उनकी मुख्य भूमिका रही है जो बाद में जमशेदपुर के नाम से जाना गया। 1910 में उन्हें ब्रिटिश सरकार द्वारा नाईटहुड से सम्मानित किया गया था। 

पिता की योजनाओं के अनुसार झारखण्ड में इस्पात का भारी कारखाना स्थापित किया और उसका बड़े पैमाने पर विस्तार भी किया। १९४५ ई. तक वह भारत में अपने ढंग का सबसे बड़ा इस्पात का कारखाना बन गया जिसमें १,२०,००० स्त्री और पुरुष काम करते थे और जिसकी पूँजी ५४,०००,००० पौंड थी।

सर दोराब जी ने एक ओर जहाँ भारत में औद्योगिक विकास के निमित्त पिता द्वारा सोची अनेक योजनाओं को कार्यान्वित किया, वहीं दूसरी ओर समाजसेवा के भी कार्य किए। पत्नी की मृत्य के बाद 'लेडी टाटा मेमोरियल ट्रस्ट' की स्थापना की जिसका उद्देश्य रक्त संबंधी रोगों के अनुसंधान ओर अध्ययन में सहायता करना था। शिक्षा के प्रति भी इनका दृष्टिकोण बड़ा उदार था। जीवन के अंतिम वर्ष में इन्होंने अपनी सारी संपत्ति अपने नाम से स्थाति ट्रस्ट को सार्वजनिक कार्यों के लिये सौंप दी। यह निधि १९४५ में अनुमानत: २,०००,००० पौंड थी जिसमें से आठ लाख पौंड की धनराशि विभिन्न दान कार्यो में तथा कैंसर के इलाज के लिए स्थापित टाटा मेमोरियल हास्पिटल, टाटा इंस्टिट्यटू ऑव सोशल साइंसेज और टाटा मूलभूत अनुसंधान संस्थान के कार्यों में खर्च की जा चुकी है।

अपनी सेवाओं के लिए इन्हें १९१० ई. में 'नाइट' की उपाधि भी मिली। १९१५ में ये इंडियन इंडस्ट्रियल कान्फरेंस के अध्यक्ष हुए, तथा १९१८ ई. तक इंडियन इंडस्ट्रियल कमीशन के सदस्य रहे।

इनका विवाह 1897 में मेहरबाई से हुआ था जिनसे कोई संतान न हुई। उपर्युक्त ट्रस्ट की स्थापना के बाद ये अप्रैल, १९३२ में यूरोप गए। ३ जून १९३२ को किसिंग्रन में इनकी मत्यु हुई। इनका अवशेष इंगलैंड ले जाया गया जहाँ व्रकवुड के पारसी कब्रगाह में पत्नी की बगल में वह दफना दिया गया। 

श्रेणी:टाटा परिवार
भूटान के १० बड़े नगरों की सूची

thumb|320px|भूटान का मानचित्र
thumb|right|320px|थिम्फू
यह भूटान के नगरों की सूची है।

1-नगर :थिम्फू
नगर की जनसंख्या :98,676
जिले का नाम:थिम्फू
 
2-नगर :पुनाखा 
नगर की जनसंख्या :21,500
जिले का नाम :पुनाखा 

3-नगर :तसिरंग (Tsirang)
नगर की जनसंख्या :18,667
जिले का नाम:चिरांग
 
4-नगर :फुंतशोलिंग
नगर की जनसंख्या :17,043
जिले का नाम: चूखा
5-नगर :पेमागटशेल
नगर की जनसंख्या :13,864
जिले का नाम: पेमागटशेल
6-नगर :सर्पांग 
नगर की जनसंख्या :10,416
जिले का नाम : गेलेजफुग
7-नगर : वांग्दी फोडरंग ( Wangdi Phodrang)
नगर की जनसंख्या :7,507
जिले का नाम : वांग्दी फोडरंग 
8-नगर : सामद्रूप जोंगखार 
नगर की जनसंख्या :7,507
जिले का नाम: सामद्रूप जोंगखार 
9-नगर :समतसे (Samtse )
नगर की जनसंख्या:5,479 
जिले का नाम: सांची ( , Samchi)
10-नगर :जकर (Jakar)
नगर की जनसंख्या:4,829 
जिले का नाम: बुमथांग 
सन्दर्भ

श्रेणी:भूटान
श्रेणी :भूटान के नगर
जर्मनी में शहरों की सूची

thumb|300px|right|जर्मनी का व्यापक मानचित्र
जर्मनी में कुल नगर और कस्बों की संख्या 2,064 (1 अप्रैल 2013 के अनुसार) है।
 बर्लिन
 कोलोन
 स्टुटगार्ड
 म्यूनिख

श्रेणी:जर्मनी
आस्ट्रेलिया में शहरों की सूची

right|ऑस्ट्रेलिया का मानचित्र
यह पृष्ठ ऑस्ट्रेलिया के नगरों और कस्बों की सूची के लिए है।
 कैनबरा
 सिडनी

श्रेणी:ऑस्ट्रेलिया
इराक में शहरों की सूची

thumb|250px|इराक का मानचित्र
thumb|250px|इराक की राजधानी बगदाद
thumb|250px|मोसुल
thumb|250px|बसरा
 बग़दाद
 फलूजा
 समारा

श्रेणी:इराक़ के शहर
श्रेणी:इराक़
बेंजामिन उम्कापा

thumb|बेंजामिन उम्कापा
बेंजामिन उम्कापा अफ्रीका के देश तंजानिया के राष्ट्रपति थे, 1995 से 2005 तक।

श्रेणी:राजनीतिज्ञ
भारत के महानगरों की सूची

भारत के महानगरों की  सूची
 दिल्ली
 आगरा
 हैदराबाद
 कानपुर
 मोकामा
 मोकामा
 मोकामा
 मुंबई
 जोधपुर 
वाराणसी
 चेन्नई
 बंगलोर
 इंदौर
 ग्वालियर
 पटना
 औरंगाबाद
 अहमदाबाद
 अहमदनगर
 अमृतसर
 लखनऊ 

 पुर
चंडीगढ़
श्रेणी:महानगर
श्रेणी: सासाराम
पोर्ट ब्लेयर

पोर्ट ब्लेयर (Port Blair) भारत के अण्डमान व निकोबार द्वीपसमूह केन्द्रशासित प्रदेश की राजधानी है। यह ऐतिहासिक नगर दक्षिण अण्डमान द्वीप पर स्थित है और प्रशासनिक दृष्टि से दक्षिण अण्डमान ज़िले में आता है।Government of India (2011), Andaman and Nicobar Islands Statistical Hand-Book - North and Middle Andaman, 2007-08 To 2009-10 "Andaman and Nicobar Islands: Past and Present," S. Ram (Editor), Akansha Publishing House, 2001, ISBN 9788187606093

 दर्शनीय स्थल 
यह क्षेत्र पहाड़ी भूरचना है। टिम्बर जैसी लकड़ियाँ यहाँ प्रचुरता से पायी जाती हैं, हरियाली भी भरपूर है। यहाँ समुद्र का पानी देखने में नीला है। बंगाल की खाड़ी के इस जल क्षेत्र में अनंत लैगून मिल जाएंगे, जिनमें रंगबिरंगी मछलियाँ अठखेलियाँ करती मिलेंगी। सेल्यूलर जेल, मानव विकास के इतिहास को चित्रित करता संग्रहालय (एंथ्राॉपोलॉजिकल म्यूजियम), समुद्र संग्रहालय, लघु उघोग संग्रहालय, मिनी ज़ू, चैथम सा मिल, कोरबाइन कोव बीच, मैरीन पार्क, वाइपर आइलैंड, सिपीघाट वाटर स्पोर्ट्स कॉम्प्लेक्स।

 अन्य स्थल 
 सिपीघाट फार्म (पोर्ट ब्लेयर से 14 किलोमीटर)
 चिरिया टापू (30 किलोमीटर)
 वांडूर बीच (30 किलोमीटर)
 जॉली ब्वॉय
 क्लक एंड रेड स्किन आइलैंड

 आवागमन 
हवाई जहाज से जाने वाले पर्यटकों के लिए इंडियन की सेवाएं उपलब्ध हैं। चोई, कोलकाता से ये पकड़ी जा सकती हैं। समुद्री जहाज से भी यहाँ आया जाता है। चोई से तीन जहाज यहाँ आते हैं, दूरी करीब 1190 किलोमीटर है। कोलकाता से पोर्ट ब्लेयर की दूरी 1255 किलोमीटर और विजयवाड़ा से 1200 किलोमीटर है। विशाखापटनम से भी राजधानी पोर्ट ब्लेयर के लिए जहाज जाता है। कोलकाता, चेन्नई और दिल्ली से राजधानी पोर्ट ब्लेयर आने के लिए सीधी विमान सेवाएं हैं। यहाँ आने के लिए समुद्री जहाज सौगात जैसी लगती है! हालांकि यहाँ यात्रा की कुछ बंदिशें हैं यानी कुछ चुने हुए द्वीपों में पर्यटन की अनुमति है। यही बात खूबसूरत तटों और मूंगों वाली विस्तृत जल क्षेत्र के लिए हैं।

 इन्हें भी देखें 
 अण्डमान और निकोबार द्वीपसमूह
 दक्षिण अण्डमान द्वीप

 सन्दर्भ 

*
श्रेणी:अण्डमान और निकोबार द्वीपसमूह के नगर
श्रेणी:दक्षिण अण्डमान ज़िले के नगर
श्रेणी:भारत की बंदरगाहें
श्रेणी:अण्डमान और निकोबार द्वीपसमूह
डिब्रूगढ़

thumb|280px|डिब्रूगढ़ का दृश्य
thumb|280px|डिब्रूगढ़ में एक चाय बागान
डिब्रूगढ़ (Dibrugarh) भारत के असम राज्य के डिब्रूगढ़ ज़िले में स्थित एक शहर है। यह उस ज़िले का मुख्यालय भी है। अहोम भाषा की बुरंजी ऐतिहासिक कृतियों में शहर का नाम ती-फाओ (Ti-Phao) दिया गया है, जिसका अर्थ "स्वर्ग-स्थल" है।

 विवरण 
डिब्रूगढ़ ब्रह्मपुत्र नदी के किनारे बसा हुआ है और हिमालय की शृंखलाओं के समीप है। यह पर्यटन के लिए महत्वपूर्ण है और एक ऐतिहासिक शहर है। डिब्रूगढ़ शहर असम के दो मुख्य शहर मैं से एक हैं जिसे एशियाई विकास बैंक से आर्थिक सहायता मिली है।
   
 पर्यटन स्थल 
डिब्रूगढ़ चाय बागानों की एक यात्रा असम की चाय दुनिया भर में जानी जाती है। शहर भर में कई चाय के बागान हैं, जो ब्रिटिश के समय से हैं। यहाँ भारी संख्या में पर्यटक आते हैं।
 
 ब्रह्मपुत्र नदी 
भारत में ब्रह्मपुत्र नदी विशाल नदियों में से एक मानी जाती है। हर साल यह हिमालय से वृहद रूप में नीचे आती है, शहरों और जंगलों को बाढ़ से ढक लेती है। डिब्रूगढ़ भी ब्रह्मपुत्र के बेहिसाब प्रवाह का एक बड़ा हिस्सा देखता है। फिर भी यह शहर की सुंदरता को बढ़ाती है।

 डिब्रूगढ़ सतराओं की धार्मिक यात्रा 
डिब्रूगढ़ के सतरा डिब्रूगढ़ पर्यटन के अभिन्न रूप हैं। अहोम राजाओं द्वारा पीछे छोड़ दी गई सांस्कृतिक धरोहरों सामाजिक, सांस्कृतिक और साथ ही धार्मिक संस्थाओं को सतरा कहा जाता है। यही सतरा ही डिब्रूगढ़ पर्यटन के प्रमुख आकर्षण हैं। दिन्जोय सतरा, कोली आई थान और दिहिंग सतरा घूमे बगैर अधूरी मानी जाती है। कोली आई थान असम में सबसे पुराना 'थान' माना जाता है, वहीं दिन्जोय सतरा और दीहिंग सतरा दोनों इतिहास और विरासत के साथ प्रभावकारी रूप से स्‍थापित हैं। आज ये सतरा असम की समृद्ध सांस्कृतिक विरासत के मूर्त रूप बन गए हैं।

 यातायात 
डिब्रूगढ़ ट्रेनों, विमानों और सड़क परिवहन के माध्‍यम से देश के बाकी हिस्सों से अच्छी तरह जुड़ा है। दिलचस्प बात है कि, देश के पूरबी शहर में डिब्रूगढ़ एक ऐसा शहर है जहां रेलवे स्टेशन है। यहां पर एक हवाई अड्डा भी है।

 मौसम 
डिब्रूगढ़ में साल भर एक सुखद मौसम रहता है। यहां का जलवायु पर्यटकों को वर्ष के किसी भी समय इस जगह की यात्रा करने के लिए संभव बनाता है।

 इन्हें भी देखें 
 डिब्रूगढ़ ज़िला

 सन्दर्भ 

*
श्रेणी:असम के नगर
श्रेणी:डिब्रूगढ़ ज़िला
श्रेणी:डिब्रूगढ़ ज़िले के नगर
धर्मशाला

right|thumb|300px|स्वर्णकारों की धर्मधाला (रेलवे मार्ग, हरिद्वार)
उन घरों या स्थानों को धर्मशाला कहते हैं जहाँ तीर्थयात्रियों को निःशुल्क या अत्यन्त कम शुल्क पर ठहरने की व्यवस्था होती है। प्राचीन काल से ये भारत में प्रचलित हैं।

श्रेणी:हिन्दू धर्म
श्रेणी:भारतीय संस्कृति
बक्सर

बक्सर (Buxar) भारत के बिहार राज्य के बक्सर ज़िले में स्थित एक नगर है। यह उस ज़िले का मुख्यालय भी है।"Bihar Tourism: Retrospect and Prospect ," Udai Prakash Sinha and Swargesh Kumar, Concept Publishing Company, 2012, ISBN 9788180697999"Revenue Administration in India: A Case Study of Bihar," G. P. Singh, Mittal Publications, 1993, ISBN 9788170993810

भारत के पूर्वी प्रदेश बिहार के पश्चिम भाग में गंगा नदी के तट पर स्थित एक ऐतिहासिक शहर है। यहाँ की अर्थ-व्यवस्था मुख्य रूप से खेतीबारी पर आधारित है। यह शहर मुख्यतः धर्मिक स्थल के नाम से जाना जाता है। प्राचीन काल में इसका नाम 'व्याघ्रसर' था। क्योंकि उस समय यहाँ पर बाघों का निवास हुआ करता था तथा एक बहुत बड़ा सरोवर भी था जिसके परिणामस्वरुप इस जगह का नाम व्याघ्रसर पड़ा।

बक्सर पटना से लगभग ७५ मील पश्चिम और मुगलसराय से ६० मील पूर्व में पूर्वी रेलवे लाइन के किनारे स्थित है। यह एक व्यापारिक नगर भी है। यहाँ बिहार का एक प्रमुख कारागृह हैं जिसमें अपराधी लोग कपड़ा आदि बुनते और अन्य उद्योगों में लगे रहते हैं। सुप्रसिद्ध बक्सर की लड़ाई शुजाउद्दौला और कासिम अली खाँ की तथा अंग्रेज मेजर मुनरो की सेनाओं के बीच यहाँ ही १७६४ ई॰ में लड़ी गई थी जिसमें अंग्रेजों की विजय हुई। इस युद्ध में शुजाउद्दौला और कासिम अली खाँ के लगभग २,००० सैनिक डूब गए या मारे थे। कार्तिक पूर्णिमा को यहाँ बड़ा मेला लगता है, जिसमें लाखों व्यक्ति इकट्ठे होते हैं।

 इतिहास 
इसका इतिहास गौरवपूर्ण रहा है। बक्सर में गुरु विश्वामित्र का आश्रम था। यहीं पर राम और लक्ष्मण का प्रारम्भिक शिक्षण-प्रशिक्षण हुआ। प्रसिद्ध ताड़का राक्षसी का वध राम द्वारा यहीं पर किया गया था। 1764 ई॰ का 'बक्सर का युद्ध' भी इतिहास प्रसिद्ध है। इसी नाम का एक ज़िला शाहबाद (बिहार में) का अनुमंडल है। बक्सर के युद्ध (1764) के परिणामस्वरूप निचले बंगाल का अंतिम रूप से ब्रिटिश अधिग्रहण हो गया। मान्यता है कि एक महान पवित्र स्थल के रूप में पहले इसका मूल नाम 'वेदगर्भ' था। कहा जाता है कि वैदिक मंत्रों के बहुत से रचयिता इस नगर में रहते थे। इसका संबंध भगवान राम के प्रारंभिक जीवन से भी जोड़ा जाता है।

 उत्खनन 
मौर्यकाल की अनेक सुंदर लघु मूर्तियाँ बक्सर उत्खनन में प्राप्त हुई थीं जो अब पटना संग्रहालय में सुरक्षित हैं।

 जनसँख्या 
2011 की जनगणना के अनुसार बक्सर ज़िले की कुल जनसंख्या लगभग 1,707,643 है।

 इन्हें भी देखें 
बक्सर की लड़ाई
मीर कासिम ने अवध के नवाब से सहायता की याचना की, नवाब शुजाउदौला इस समय सबसे शक्ति शाली था। मराठे पानीपत की तीसरी लड़ाई से उबर नहीं पाए थे, मुग़ल सम्राट तक उसके यहाँ शरणार्थी था, उसे अहमद शाह अब्दाली की मित्रता प्राप्त थी
जनवरी 1764 में मीर कासिम उस से मिला उसने धन तथा बिहार के प्रदेश के बदले उसकी सहायता खरीद ली। शाह आलम भी उनके साथ हो लिया। किंतु तीनो एक दूसरे पर शक करते थे।

 इन्हें भी देखें 
 बक्सर का युद्ध
 बक्सर ज़िला

 सन्दर्भ 

श्रेणी:बक्सर जिला
श्रेणी:बिहार के शहर
श्रेणी:बक्सर ज़िले के नगर
रवांडा जनसंहार

रवांडा नरसंहार तुत्सी और हुतु समुदाय के लोगों के बीच हुआ एक जातीय संघर्ष था। 1994 में 6 अप्रैल को किगली में हवाई जहाज पर बोर्डिंग के दौरान रवांडा के राष्ट्रपति हेबिअरिमाना और बुरुन्डियान के राष्ट्रपति सिप्रेन की हत्या कर दी गई, जिसके बाद ये संहार शुरू हुआ। करीब 100 दिनों तक चले इस नरसंहार में 5 लाख से लेकर दस लाख लोग मारे गए। तब ये संख्या पूरे देश की आबादी के करीब 20 फीसदी के बराबर थी। 
 
इस संघर्ष की नींव खुद नहीं पड़ी थी, बल्कि ये रवांडा की हुतू जाति के प्रभाव वाली सरकार जिसने इस जनसंहार को प्रायोजित किया था। इस सरकार का मकसद विरोधी तुत्सी आबादी का देश से सफाया था। इसमें ना सिर्फ तुत्सी लोगों का कत्ल किया गया, बल्कि तुत्सी समुदाय के लोगों के साथ जरा सी भी सहानुभूति दिखाने वाले लोगों को मौत के घाट उतार दिया गया। 
 
नरसंहार को सफल बनाने वालों में रवांडा सेना के अधिकारी, पुलिस विभाग, सरकार समर्थित लोग, उग्रवादी संगठन और हुतु समुदाय के लोग शामिल थे। हुतु और तुत्स समुदाय में लंबे समय से चली आ रही आला दर्जे की दुश्मनी एक बड़ी वजह थी। 
 
जुलाई के मध्य में इस संहार पर काबू पाया गया। हालांकि, हत्या और बलात्कार की इन वीभत्स घटनाओं ने अफ्रीका की आबादी के बड़े हिस्से के लोगों को बुरी तरह प्रभावित किया है, इस घटना का असर लोगों के दिलो दिमाम पर आज भी बरकरार है।
 
इस संहार के बाद संयुक्त राष्ट्र संघ और अमेरिका, ब्रिटेन, बेल्जियम समेत तमाम देशों को उनकी निष्क्रियता के लिए आलोचना का सामना करना पड़ा। संयुक्त राष्ट्र यहां शांति स्थापना करने में नाकाम रहा। वहीं, पर्यवेक्षकों ने इस नरसंहार को समर्थन देने वाली फ्रांस की सरकार की भी जमकर आलोचना की। मानवाधिकार की पैरोकार अधिकांश पश्चिमी देश इस पूरे मसले को खामोशी से देखते रहे। आधुनिक शोध इस बात पर बल देते हैं सामान्य जातीय तनाव इस नरसंहार की वजह न देकर इसकी वजह युरोपीय उपनिवेशवादी देशों अपने स्वार्थों के लिये हुतू और तुत्सी लोगों को कृत्रिम रूप से विभाजित किया जाना है।

 सन्दर्भ 

 इन्हें भी देखें 
 रवांडा
 अफ्रीकी महासंघ

 बाहरी कड़ियाँ 

श्रेणी:अफ़्रीका का इतिहास
श्रेणी:अफ्रीका में नरसंहार
कर्नाटक संगीत

thumb|left|300px
कर्नाटक संगीत या संस्कृत में कर्णाटक संगीतं भारत के शास्त्रीय संगीत की दक्षिण भारतीय शैली का नाम है, जो उत्तरी भारत की शैली हिन्दुस्तानी संगीत से काफी अलग है। 

कर्नाटक संगीत ज्यादातर भक्ति संगीत के रूप में होता है और ज्यादातर रचनाएँ हिन्दू देवी देवताओं को संबोधित होता है। इसके अलावा कुछ हिस्सा प्रेम और अन्य सामाजिक मुद्दों को भी समर्पित होता है। 

जैसा कि आमतौर पर भारतीय संगीत मे होता है, कर्नाटक संगीत के भी दो मुख्य तत्व राग और ताल होता है।

कर्नाटक शास्त्रीय शैली में रागों का गायन अधिक तेज और हिंदुस्तानी शैली की तुलना में कम समय का होता है। त्यागराज, मुथुस्वामी दीक्षितार और श्यामा शास्त्री को कर्नाटक संगीत शैली की 'त्रिमूर्ति' कहा जाता है, जबकि पुरंदर दास को अक्सर कर्नाटक शैली का पिता कहा जाता है। कर्नाटक शैली के विषयों में पूजा-अर्चना, मंदिरों का वर्णन, दार्शनिक चिंतन, नायक-नायिका वर्णन और देशभक्ति शामिल हैं।

 कर्नाटक गायन शैली के प्रमुख रूप 
वर्णम: इसके तीन मुख्य भाग पल्लवी, अनुपल्लवी तथा मुक्तयीश्वर होते हैं। वास्तव में इसकी तुलना हिंदुस्तानी शैली के ठुमरी के साथ की जा सकती है।
 
जावाली: यह प्रेम प्रधान गीतों की शैली है। भरतनाट्यम के साथ इसे विशेष रूप से गाया जाता है। इसकी गति काफी तेज होती है।

तिल्लाना: उत्तरी भारत में प्रचलित तराना के समान ही कर्नाटक संगीत में तिल्लाना शैली होती है। यह भक्ति प्रधान गीतों की गायन शैली है।

इन्हें भी देखें
कर्नाटक संगीत की शब्दावली

 बाहरी कड़ियाँ 
 संगीतम
 श्रीहरिदास संकीर्तन स्रवंति
 श्री अन्नमाचारि पदसौरभं - १
 श्री अन्नमाचारि पदसौरभं - २
 सुनादम् - कर्नाटक संगीत में दक्षता विकसित कराने वाला सॉफ्टवेयर

श्रेणी:भारतीय शास्त्रीय संगीत
श्रेणी:संगीत शैलियाँ
श्रेणी:भारतीय संगीत
वैश्य

हिंदू धर्म के चार वर्णों में से एक है वैश्य जैसा की हमारे धर्म ग्रंथो में बताया जाता है कि जन्म से नहीं बल्कि कर्म के आधार पर वर्णों को विभाजित किया गया है तो वैसे वह व्यक्ति को माना गया है जो व्यापार कृषि के कार्य साहुकारिता इत्यादि कार्य करते हैं वह वैश्या की श्रेणी में आते हैं कोई भी वर्ण जन्मगत नहीं है परंतु आज के परिवेश में जातिगत धार्मिक मान्यताएं हैं जो कि गलत है

 वर्ण 
वैश्य हिंदू वर्णाश्रम व्यवस्था के तहत एक वर्ण है। 

 जाति 
वैश्य शब्द के अंतर्गत कई भारतीय जातियाँ आती हैं।

 
श्रेणी:वर्णव्यवस्था

व्यवसाय (बनिया),     कृषि(कुर्मी)  ,   गौ पालन (यादव),
भीष्म साहनी

रावलपिंडी पाकिस्तान में जन्मे भीष्म साहनी (८ अगस्त १९१५- ११ जुलाई २००३) आधुनिक हिन्दी साहित्य के प्रमुख स्तंभों में से थे। १९३७ में लाहौर गवर्नमेन्ट कॉलेज, लाहौर से अंग्रेजी साहित्य में एम ए करने के बाद साहनी ने १९५८ में पंजाब विश्वविद्यालय से पीएचडी की उपाधि हासिल की। भारत पाकिस्तान विभाजन के पूर्व अवैतनिक शिक्षक होने के साथ-साथ ये व्यापार भी करते थे। विभाजन के बाद उन्होंने भारत आकर समाचारपत्रों में लिखने का काम किया। बाद में भारतीय जन नाट्य संघ (इप्टा) से जा मिले। इसके पश्चात अंबाला और अमृतसर में भी अध्यापक रहने के बाद दिल्ली विश्वविद्यालय के ज़ाकिर हुसैन दिल्ली महाविद्यालय में साहित्य के प्रोफेसर बने। १९५७ से १९६३ तक मास्को में विदेशी भाषा प्रकाशन गृह (फॉरेन लॅग्वेजेस पब्लिकेशन हाउस) में अनुवादक के काम में कार्यरत रहे। यहां उन्होंने करीब दो दर्जन रूसी किताबें जैसे टालस्टॉय आस्ट्रोवस्की इत्यादि लेखकों की किताबों का हिंदी में रूपांतर किया। १९६५ से १९६७ तक दो सालों में उन्होंने नयी कहानियां नामक पात्रिका का सम्पादन किया। वे प्रगतिशील लेखक संघ और अफ्रो-एशियायी लेखक संघ (एफ्रो एशियन राइटर्स असोसिएशन) से भी जुड़े रहे। १९९३ से ९७ तक वे साहित्य अकादमी के कार्यकारी समीति के सदस्य रहे।

भीष्म साहनी को हिन्दी साहित्य में प्रेमचंद की परंपरा का अग्रणी लेखक माना जाता है। वे मानवीय मूल्यों के लिए हिमायती रहे और उन्होंने विचारधारा को अपने ऊपर कभी हावी नहीं होने दिया। वामपंथी विचारधारा के साथ जुड़े होने के साथ-साथ वे मानवीय मूल्यों को कभी आंखो से ओझल नहीं करते थे। आपाधापी और उठापटक के युग में भीष्म साहनी का व्यक्तित्व बिल्कुल अलग था। उन्हें उनके लेखन के लिए तो स्मरण किया ही जाएगा लेकिन अपनी सहृदयता के लिए वे चिरस्मरणीय रहेंगे। भीष्म साहनी हिन्दी फ़िल्मों के जाने माने अभिनेता बलराज साहनी के छोटे भाई थे। उन्हें १९७५ में तमस के लिए साहित्य अकादमी पुरस्कार, १९७५ में शिरोमणि लेखक अवार्ड (पंजाब सरकार), १९८० में एफ्रो एशियन राइटर्स असोसिएशन का लोटस अवार्ड, १९८३ में सोवियत लैंड नेहरू अवार्ड तथा १९९८ में भारत सरकार के पद्मभूषण अलंकरण से विभूषित किया गया। उनके उपन्यास तमस पर १९८६ में एक फिल्म का निर्माण भी किया गया था।

 प्रमुख रचनाएँ 
 उपन्यास - झरोखे, तमस, बसंती, मय्यादास की माडी़, कुन्तो, नीलू निलिमा नीलोफर
 कहानी संग्रह - मेरी प्रिय कहानियां, भाग्यरेखा, वांगचू, निशाचर
 नाटक - हानूश (१९७७), माधवी (१९८४), कबिरा खड़ा बजार में (१९८५), मुआवज़े (१९९३)
 आत्मकथा - बलराज माय ब्रदर
 बालकथा- गुलेल का खेल

 संदर्भ 

 बाहरी कड़ियाँ 
 लोग अमन चाहते हैं: भीष्म साहनी की मृत्यु से कुछ ही समय पहले लिये गया बीबीसी साक्षात्कार (आडियो भी उपलब्ध)

श्रेणी:१९९८ पद्म भूषण
श्रेणी:भीष्म साहनी
श्रेणी:हिन्दी कथाकार
श्रेणी:हिन्दी उपन्यासकार
श्रेणी:साहित्य अकादमी द्वारा पुरस्कृत हिन्दी भाषा के साहित्यकार
श्रेणी:शलाका सम्मान
श्रेणी:हिन्दी विकि डीवीडी परियोजना
श्रेणी:साहित्य अकादमी फ़ैलोशिप से सम्मानित
श्रेणी:1915 में जन्मे लोग
श्रेणी:२००३ में निधन
रेवाड़ी

रेवाड़ी (Rewari) भारत के हरियाणा राज्य के रेवाड़ी ज़िले में स्थित एक नगर है। यह ज़िले का मुख्यालय भी है।"General Knowledge Haryana: Geography, History, Culture, Polity and Economy of Haryana," Team ARSu, 2018"Haryana: Past and Present ," Suresh K Sharma, Mittal Publications, 2006, ISBN 9788183240468"Haryana (India, the land and the people), Suchbir Singh and D.C. Verma, National Book Trust, 2001, ISBN 9788123734859

 नामोत्पत्ति और इतिहास  
रेवाड़ी अपने आप में बहु आयामी प्रतिभाओ, महान कलाकारों, कवियों, साहित्यकारों, शूरवीरो, धार्मिक स्थलों, शैक्षणिक प्रतिष्ठानों, प्रकृतिं सौंदर्य से ओतप्रोत दक्षिणी हरियाणा का एक ऎसा स्थान है जहाँ आकर मन को सुकून और पवित्रता का बोध होता है। प्राचीन भारत में महाभारत काल के दौरान, रेवत नामक एक राजा था जिसकी पुत्री का नाम रेवती था।उसे सब रेवा कहकर बुलाते थे और उसके नाम पर एक शहर 'रेवा वाडी' नामक एक शहर की स्थापना की थी। वाडी और वाडा का मतलब हिंदी में पड़ोस (छोटे और बड़े, क्रमशः) और कई अन्य भारतीय भाषाओं में है। जब रेवा ने श्री कृष्ण के बड़े भाई बलराम जी से शादी की, तब राजा ने अपनी बेटी को 'रेवा वाडी' दान दिया। समय के दौरान, 'रेवा वाडी' का नाम रेवाड़ी बन गया। मन्यता है कि बलराम भगवान की राजधानी और उनके बाद कृष्ण भगवान के प्रपौत्र महाराज बज्रभान नेे यदुवंशी शासन को आगे बढ़ाया।  

रेवाड़ी एक ऐतिहासिक शहर है। जो खाने के हिसाब से यहाँ की रेवड़ियाँ बहुत मशहूर हैं। यहाँ पर भारत की सबसे पहली गौशाला सन1878 में बनाई गई थी जो कि राजा राव युधिष्ठिर यादव द्वारा बनाई गई थी। यहां पे जाने माने कलाकार अक्षय कुमार जिनागल भी रहते हैं। लोकोमोटिव शेड भी है

 इन्हें भी देखें 
 रेवाड़ी ज़िला
 रेवाड़ी विधानसभा निर्वाचन क्षेत्र, हरियाणा

 सन्दर्भ 

श्रेणी:हरियाणा के शहर
श्रेणी:रेवाड़ी ज़िला
श्रेणी:रेवाड़ी ज़िले के नगर
*
ज़्याक शिराक

thumb|200px|राष्ट्रपति शिराक 

ज़्याक शिराक (फ़्रांसिसी: , अन्तर्राष्ट्रीय ध्वन्यात्मक लिपि: [ʒak.ʃi.ˈʁak]) फ्राँस के राष्ट्रपति हैं। अपने राजनीतिक जीवन में वे दो बार देश के प्रधानमंत्री भी रह चुके हैं। उन्होने 1976 में अपनी पार्टी आरपीआर की स्थापना की थी और 18 वर्षों तक पेरिस के मेयर पद पर आसीन रहे। शिराक मतदाताओं के बीच लोकप्रिय रहे हैं। जनरल डि गॉल से प्रेरित होकर सार्वजनिक जीवन में आए शिराक 1960 के अंत तक वित्त मंत्री बन गए थे। और वे देश की और यूरोपीय संसदों दोनों में रह चुके हैं। खाने का विशेष शौक, दिल को छूने वाली मुस्कुराहट औरतों के साथ उनके संबंध, उनसे प्रेम करने वाली पत्नी और बेटियाँ, सूमो कुश्ती में उनका विशेष रुझान - सबने उनकी लंबे समय से लोकप्रिय छवि बनाने में मदद की है। उम्र और विभिन्न कांडों के बावजूद राष्ट्रपति पद के लिए दोबारा चुना जाना उनके अनुभव भरे जीवन की सफलता का गवाह है। शिराक की नैतिकता पर प्रश्न उठते रहे हैं उनका एक उपनाम है 'कमेलियन बोनापार्ट' यानि 'गिरगिट'। 1997 में बगैर किसी प्रत्यक्ष कारण के शिराक ने नेशनल असेंब्ली ख़त्म कर दी जिसकी दक्षिण पंथी बहुमत के तीन साल बाकी थे। तुरंत बाद उनके समर्थक चुनाव हार गए। और राष्ट्रपति पद के आखिरी पाँच सालों में हाथ पर हाथ धरे बैठे रहे। ज़्याक शिराक पर पेरिस के मेयर होने के दौरान पार्टी के लिए ग़लत तरीकों से पैसे उगाहने का आरोप है। लेकिन लगातार सबूत देने की माँग को वे यह कह कर टालते रहे हैं कि वे निर्दोष हैं और चाहते हुए भी राष्ट्रपति का पद उन्हे गवाही देने से रोकता है।

 इन्हें भी देखें 
 सन्दर्भ 
 टीका-टिप्पणी 
 ग्रन्थसूची 

श्रेणी:फ़्राँस के राजनीति
श्रेणी:फ्रांस के राष्ट्रपति
विक्रम सेठ

thumbnail|विक्रम सेठ

विक्रम सेठ (जन्म 20 जून, 1952) भारतीय साहित्य में एक जाने माने नाम है। मुख्य रूप से ये उपन्यासकार और कवि हैं। इनकी पैदाइश और परवरिश कोलकाता में हुई। दून स्कूल और टानब्रिज स्कूल में इनकी प्रारंभिक शिक्षा हुई। आक्सफोर्ड विश्वविद्यालय में इन्होंने दर्शनशास्त्र राजनीतिशास्त्र और अर्थशास्त्र का अध्यन किया, बाद में इन्होंने नानजिंग विश्वविद्यालय में क्लासिकल चीनी कविता का भी अध्यन किया। 

उन्हें उनके चार प्रमुख उपन्यासों के लिये जाना जाता है:
 द गोल्डेन गेट (1986), 
 ए सूटेबल ब्वाय (1993)
 सानेट 
 एन इक्वल म्यूजिक (1999)

वे भारत के सर्वोच्च न्यायलय की पहली महिला मुख्य न्यायाधीश लीला सेठ के पुत्र हैं। 

भाषा में रुचि
विक्रम सेठ ने विशेष रूप से चीनी भाषा का अध्ययन किया।

सम्लैंगिकता
सेठ सम्लैंगिकता का समर्थन करते हैं और वे स्वयं सम्लैंगिक हैं। 

 कविता 

 मैपिंग्स (1980) 
 फ्राम हेवेन लेक (1983)
 द हम्बल एडमिनिस्ट्रेटर्स गार्डन (1985) 
 आल यू हू स्लीप टुनाइट (1990), 
 बीस्टली टेल्स (1991)
 थ्री चाइनीज पोएट्स (1992)
 द फ़्रॉग ऐण्ड द नाइटिंगेल 
 द माउज़ ऐण्ड द स्नेक

 सम्मान 
 2007 में इन्हें भारत सरकार द्वारा भारत के चौथे सबसे बड़े नागरिक सम्मान पद्म श्री से सम्मानित किया गया।

 बाहरी कड़ियाँ 
The Literary Encyclopedia's article on Vikram Seth
 सन्दर्भ 

श्रेणी:पद्मश्री,2007
श्रेणी:भारतीय अंग्रेज़ी लेखक
श्रेणी:साहित्य अकादमी द्वारा पुरस्कृत अंग्रेज़ी भाषा के साहित्यकार
श्रेणी:समलैंगिक पुरुष
श्रेणी:1952 में जन्मे लोग
श्रेणी:जीवित लोग
श्रेणी:कोलकाता के लोग
हिन्दी समाचारपत्रों की सूची

इंटरनेट एवं प्रिंट दोनो पर उपलब्ध हिन्दी समाचार पत्र

 विकसित भारत समाचार भारत के कई शहरों से एक साथ प्रकाशित, भारत का सर्वाधिक पढा जाने वाला अखबार
 
दैनिक जागरण भारत के कई शहरों से एक साथ प्रकाशित, भारत का सर्वाधिक पढा जाने वाला अखबार
 नवभारत टाइम्स टाइम्स समूह का समाचारपत्र नई दिल्ली से प्रकाशित
 हिन्दुस्तान नई दिल्ली से प्रकाशित
 राष्ट्रीयसहारा सहारा समूह का प्रकाशन
 प्रभातखबर राँची, जमशेदपुर, धनबाद एवं देवघर झारखंड से प्रकाशित
 राजस्थान पत्रिका राजस्थान के सभी प्रमुख शहरों के साथ साथ चेन्नई से प्रकाशित
 अमर उजाला
 हरिभूमि रोहतक हरियाणा से प्रकाशित
 धरातल टीवी सिरसा, हरियाणा से प्रकाशित
 शुभम संदेश रांची, झारखंड से प्रकाशित
 आम मत, जयपुर, राजस्थान से प्रकाशित
 दैनिक भास्कर, राजस्थान, मध्यप्रदेश के कई शहरों से प्रकाशित
 समाचार जगत, जयपुर, राजस्थान से प्रकाशित
 दैनिक नवज्योति, जयपुर, अजमेर, कोटा और बीकानेर, राजस्थान से प्रकाशित
 जन आस टाइम्स, जयपुर, राजस्थान से प्रकाशित
DHARMARTHI धर्मार्थी मासिक पत्रिका भोपाल मध्य प्रदेश से प्रकाशित
Jaidwar जयद्वार साप्ताहिक समाचार पत्र भोपाल से प्रकाशित

 इन्हें भी देखें 
 अन्तरजालीय हिन्दी समाचार स्थल

श्रेणी:हिन्दी
अकोला

अकोला (Akola) भारत के महाराष्ट्र राज्य के विदर्भ क्षेत्र में एक नगर है। यह अकोला ज़िले का मुख्यालय भी है और मोर्णा नदी के किनारे बसा हुआ है।"RBS Visitors Guide India: Maharashtra Travel Guide ," Ashutosh Goyal, Data and Expo India Pvt. Ltd., 2015, ISBN 9789380844831"Mystical, Magical Maharashtra ," Milind Gunaji, Popular Prakashan, 2010, ISBN 9788179914458

 विवरण 
अकोला ज़िले के कातेपुर्णा अभयारण्य में दुर्लभ चौसिंगा हिरन पाए जाते हैं। अकोला जिल्ला कपास के उत्पादन में प्रथम स्थान पर है, इसीलिए इसे "कॉटन सिटी" कहा जाता है।

 उद्योग और व्यापार 
ताप्ती नदी घाटी क्षेत्र में स्थित व महत्त्वपूर्ण सड़क तथा रेल जंक्शन वाला अकोला एक वाणिज्यिक केन्द्र है। जहाँ मुख्यत: कपास का व्यापार होता है। यहाँ वस्त्र तथा वनस्पति तेल उद्योग भी स्थापित हैं, पूर्व में अनेक स्थानीय मुस्लिम राज्यों ने इसे बारी-बारी से अपने राज्य में शामिल किया।

 कृषि और खनिज 
कपास, ज्वार और मूंगफली आसपास के क्षेत्रों में उगाई जाने वाली प्रमुख फ़सले हैं। इस क्षेत्र के उद्योग कृषि आधारित हैं। जिनमें कपास ओटना और गांठ बनाना, तेल प्रसंस्करण तथा बीड़ी निर्माण उद्योग महत्वपूर्ण हैं। पारस में एक ताप विद्युत गृह भी है।

 शिक्षण संस्थान 
अकोला एक महत्वपूर्ण शैक्षिक केंद्र है और यहाँ अमरावती विश्वविद्यालय से संबद्ध कई महाविद्यालय हैं, जिनमें अकोला कॉलेज ऑफ़ एग्रीकल्चर इंजीनियरिंग ऐंड टेक्नोलॉजी अकोला इंजीनियरिंग कॉलेज और राधा देवी गोयनका कॉलेज शामिल हैं। शासकीय वैद्यकीय महाविद्यालय व डॉक्टर पंजाब राव देशमुख कृषि विद्यापीठ भी यहीं स्थित है।

 जनसंख्या 
अकोला ज़िले की कुल जनंसख्या 2018 की जनगणना के अनुसार 16, 29, 305है।

 चित्रदीर्घा 

 इन्हें भी देखें 
 मोर्णा नदी
 अकोला दुर्ग
 विदर्भ
 अकोला ज़िला

 सन्दर्भ 

श्रेणी:अकोला ज़िला
श्रेणी:महाराष्ट्र के शहर
श्रेणी:अकोला ज़िले के नगर
*
विजयवाड़ा

विजयवाड़ा भारत के आंध्रप्रदेश राज्य में स्थित राज्य का दुसरा बड़ा शहर है जो कृष्णा नदी के तट पर स्थित नगर है भारत का कनक दुर्गा माता मंदिर सबसे प्राचीन मंदिर है जो विजयवाड़ा में स्थित है"Lonely Planet South India & Kerala," Isabella Noble et al, Lonely Planet, 2017, ISBN 9781787012394"Hand Book of Statistics, Andhra Pradesh," Bureau of Economics and Statistics, Andhra Pradesh, India, 2007"Contemporary History of Andhra Pradesh and Telangana, AD 1956-1990s," Comprehensive history and culture of Andhra Pradesh Vol. 8, V. Ramakrishna Reddy (editor), Potti Sreeramulu Telugu University, Hyderabad, India, Emesco Books, 2016

 विवरण 
विजयवाड़ा आंध्र प्रदेश के पूर्व-मध्य में कृष्णा नदी के तट पर स्थित है। दो हज़ार वर्ष पुराना यह शहर बैजवाड़ा के नाम से भी जाना जाता है। यह नाम देवी कनकदुर्गा के नाम पर है, जिन्हें स्थानीय लोग विजया कहते हैं। यह क्षेत्र मंदिरों और गुफाओं से भरा हुआ है। यहाँ भगवान मालेश्वर का प्रसिद्ध मंदिर स्थित है। कहा जाता है कि आदि शंकराचार्य इस मंदिर में आए थे और उन्होंने यहाँ श्रीचक्र स्थापित किया था।

चीनी यात्री ह्वेन त्सांग भी विजयवाड़ा आया था। विजयवाड़ा के पास में एक पहाड़ी पर स्थित विक्टोरिया म्यूजियम में एक काले ग्रेनाइट पत्थर से बनी बुद्ध की विशालकाय मूर्ति है।पैगम्बर मुहम्मद के पवित्र अवशेष के रूप में इस स्थल की मुसलमानों में लोगप्रियता है। यहाँ पाँचवी सदी की भोगलराजपुरम की गुफाओं में तीन गुफा मंदिर हैं, जिसमें भगवान नटराज, विनायक और अन्य मूर्तियाँ हैं। अर्द्धनारीश्वर की यहाँ मिली मूर्ति दक्षिण भारत अपने तरह की इकलौती मूर्ति मानी जाती है। यहाँ की गुफाओं में उंद्रावल्ली की प्रमुख गुफा है, जो सातवीं सदी में बनाई गई थी। शयन करते विष्णु की एक शिला से निर्मित मूर्ति यहाँ की कला का श्रेष्ठ नमूना है। विजयवाड़ा के दक्षिण में 12 किलोमीटर दूर मंगलगिरि की पहाड़ी पर विष्णु के अवतार भगवान नरसिंह का विख्यात मंदिर है। विजयवाड़ा से 45 किलोमीटर दूर गंडीवाड़ा में जैन और बौद्धों के अनेक पवित्र अवशेष मिले हैं। बौद्ध स्तूपों के अवशेषों वाली 99 छोटी समाधियाँ यहाँ का एक अन्य विशिष्ट स्थल है। इसे राष्ट्रीय स्मारक घोषित किया गया है।

 इन्हें भी देखें 
 विजयवाड़ा ज़िला

 सन्दर्भ 

श्रेणी:आन्ध्र प्रदेश के नगर
श्रेणी:कृष्णा जिला
श्रेणी:कृष्णा ज़िले के नगर
*
गेंदबाज

thumb|गेंदबाजी करते हुए गेंदबाज
क्रिकेट के खेल में गेंदबाज़ गेंद फेंकने की जिम्मेदारी लेता है और गेंद फेंकने की इस क्रिया या कला को गेंदबाज़ी कहा जाता है।
 सबसे तेज गेंद 
अभी तक शोएब़ अख्तर द्वारा फरवरी २००३ में फेंकी गेंद को सबसे तेज़ गेंद (१००.२३ मील प्रति घंटा या १६१.३ किलोमीटर प्रति घंटा) माना जाता है।

 प्रमुख गेंदबाज 
 यह भी देखिये 
 दायें हाथ का गेंदबाज
 बायें हाथ का गेंदबाज
 तेज गति का गेंदबाज
 मध्यम तेज गति का गेंदबाज
 लेग ब्रेक फिरकी गेंदबाज
 ऑफ ब्रेक फिरकी गेंदबाज

श्रेणी:क्रिकेट
नेवारी

नेवार या नेपामी काठमांडू घाटी और उसके आसपास के क्षेत्रों के ऐतिहासिक निवासी हैं नेपाल और इसकी ऐतिहासिक विरासत और सभ्यता के निर्माता हैं।  नेवार मुख्य रूप से हिंदू-आर्यन और तिब्बती-बर्मन भाषाके द्वारा एक भाषाई और सांस्कृतिक समुदाय बनाते हैं जो हिंदू धर्म और बौद्ध धर्म का पालन करते हैं और उनकी आम भाषा नेपाल भाषा है। नेवारों ने श्रम विभाजन और एक परिष्कृत शहरी सभ्यता विकसित की है जो हिमालय की तलहटी में कहीं और नहीं देखी गई है। Page 15.  नेवारों ने अपनी सदियों पुरानी परंपराओं और प्रथाओं को जारी रखा है और खुद को नेपाल के धर्म, संस्कृति और सभ्यता के सच्चे संरक्षक के रूप में गौरवान्वित किया है। नेवार संस्कृति, कला और साहित्य , व्यापार , कृषि और भोजन में उनके योगदान के लिए जाने जाते हैं । यूएनडीपी द्वारा प्रकाशित वार्षिक मानव विकास सूचकांक के अनुसार, आज, वे लगातार नेपाल में सबसे आर्थिक और सामाजिक रूप से उन्नत समुदाय के रूप में रैंक करते हैं । 2021 की नेपाल जनगणना के अनुसार, नेवार्स को नेपाल में 8वां सबसे बड़ा जातीय समूह माना जाता है, जिनकी संख्या 1,341,363 है, जो कुल जनसंख्या का 4.6% है।  नेवारी समुदाय से सम्बन्धित सभी चीजों को 'नेवारी' कहते हैं।  नेपाल भाषा को भी कुछ लोग नेवारी कहते हैं।

 सन्दर्भ
पॉल वुल्फोवित्ज़

thumb|पॉल वुल्फोवित्ज़ 
पॉल वुल्फोवित्ज़ ने अमरीका और दुनिया के सार्वजनिक जीवन मे तीस से भी ज्यादा साल एक अध्यापक और अन्य दूसरे रूपों में गुज़ारे हैं जिसमें छ: अमरीकी राष्ट्रपतियों के अधीन चौबीस साल की सरकारी सेवा भी शामिल है। मार्च 2001 में एक बार फिर अमरीका के अट्ठाइसवें रक्षा सचिव के रूप में उनकी वापसी हुई। पेंटागन के इस दूसरे सबसे महत्वपूर्ण पद के लिये वुल्फोवित्ज़ डोनाल्ड रम्सफील्ड के साथ वे अमरीकी सेना के लिये महत्वपूर्ण नीति निर्माण की प्रक्रिया को अंज़ाम देते हैं।

ग्यारह सितंबर के हमलों के बाद पॉल वुल्फोवित्ज़ ने पूरे विश्व में आतंकवाद के खिलाफ़ अमरीकी रणनीति तैयार करने से लेकर ईराक़ और अफ़गानिस्तान के हमलों के लिये नीति तैयार करने में अति विशिष्ट भूमिका निभाई है। 1989 में राष्ट्रपति बुश ने उन्हें पेंटागन में वापिस बुलाया और उन्होंने तत्कालीन रक्षा सचिव डिक चेनी को खाड़ी युद्ध के संचालन एवं उसके लिये पैसे का जुगाड़ करने में काफी मदद की।

राष्ट्रपति रीगन के शासनकाल में वुल्फोवित्ज़ ने तीन साल तक इंडोनेशिया में अमरीका के राजदूत की भूमिका भी अदा की। इस दौरना श्री वुल्फोवित्ज़ की छवि काफी अच्छी रही थी और इस्लामी दुनिया से सार्थक संवाद में उन्होंने काफी अच्छी भूमिका निभाई।

इंडोनेशिया जाने से पहले वुल्फोवित्ज़ केन्द्रीय सरकार के नीति निर्धाण एवं योजना कार्यान्वयन विभाग के प्रमुख पद पर तीन साल तक और लगभग ढाई साल तक पूर्वी एशिया और प्रशांत महासगरीय देशों के मामले के समीति के सचिव पद पर कार्य कर चुके थे। चीन के साथ अमरीका के संबंध सुधारने मे वुल्फोवित्ज़ काफी आगे रहे थे और जापान तथा कोरिया के मामलों में भी अमरीकी सरकार उनपर काफी निर्भ रही थी। कोरिया और फिलिपींस में लोकतंत्र संबंधी आंदोलोनों में भी वे काफी प्रभावी साबित हुये।

पॉल वुल्फोवित्ज़ के सराकारी दायरों से बाहर की भूमिका मुख्य रूप से एक प्राध्यापक के रूप में रही है। 1994 से 2001 के बीच वे जान हापकिन्स विश्वविद्यालय में डीन एवं प्रोफ़ेसर के रूप में उन्होंने काम किया। प्राध्यापक के रूप में उन्होंने अमरीका की रक्षा नीति से संबंधित बहसों में जमकर भाग लिया और कई बहसों के आयोजक बने। इससे पहले श्री पॉल वुल्फोवित्ज़ येल विश्वविद्यालय में 1970 से 1973 के बीच राजनीति शास्त्र के प्राध्यापक भी रह चुके थे। 
श्री पॉल वुल्फोवित्ज़ ने सुरक्षा संबंधी मामलों पर काफी कुछ लिखा भी है। उन्होंने गणित में अपने स्नातक की उपाधि 1965 में कोर्नेल विश्वविद्यालय से प्राप्त की और 1972 में शिकागो विश्वविद्यालय से डाक्टरेट की उपाधि हासिल की।

श्रेणी:अमेरीका के अर्थशास्त्री
श्रेणी:आधार